-----------------MiniReview @ PiZZa Company สาขา ลำพูน-------------
สัปดาห์ก่อนไปหม่ำพิชซ่ากับเพื่อนที่ทำงาน  4 ชีวิต บอกตรง ๆ ไม่ได้เข้าร้านพิชซ่าแบรด์ (สาขานี้ สาขาลำพูน ) นี้มาประมาณ 3 ปีแล้ว มาครั้งนี้ร้านย้ายจากตึกเดิม ขยับเข้ามาใกล้ จากประตูนิคมอุตสาหกรรมลำพูน มาอีกประมาณ 500 เมตร แต่ร้านคับแคบกว่าเดิมไปมาก ๆ  รู้สึกว่ามาครั้งนี้ทั้งสถานที่ คือวันนี้มานั่งทานที่ร้านค่ะ แต่เวลาทานเรารู้สึกเหมือนว่ากินที่บ้านเลย มันไม่ได้ feeling ของการทานแบบในร้าน เหมือนเมื่อก่อนที่กว้างขว้างมากกว่านี้ คือตอนนี้ร้านให้บริการแบบ อเมริกันสไตส์ ง่าย ๆ เร็ว ๆ ประมาณว่า คุณสามารถนั่งทานได้ตามโต๊ะ - เก้าอี้ที่ร้านจัดให้ เพียง 3 มุมนั่งเล็ก ๆ  แต่ของที่สั่งตาม order เป็นแบบ  Takeaway ....คือของทุกอย่าง ทุกเมนูที่ทางร้านเสริฟ์มาให้ มาแบบเป็นกล่อง  แบบอุ่นร้อนพร้อมเสริฟ์ พิชซ่าก็เสริฟ์มาในกล่อง เหมือนแบบบริการส่งที่บ้าน สปาเก็ตตี้ก็เสริฟ์ในกล่องฟรอย์ สลัดก็เสริฟ์ในกล่องพลางติก  แล้วค่อยเอามาแบ่งใส่จานเล็ก ๆ อีกครั้งหนึ่ง คืออย่างที่บอก ไม่ได้เข้ามาเป็นเวลา 3 ปี ..ก็เลยรู้สึกไม่ค่อยประทับใจเท่าใดนัก...

มาพูดเรื่องของเมนูกันค่ะ สั่งมา 6 อย่าง ค่ะ ได้แก่
1.  PiZZa  Hawailian (ถาดกลาง 299.-) สีสันน่าทานค่ะ เรื่องความน่าทานและความความหอมใหม่ รสจัดเต็มครบ ต้องยกให้เค้าค่ะ รสชาติได้มาตรฐานของพิชซ่ายี่ห้อนี้ วันนี้ ทาน2 ชิ้ แบบว่าก็อิ่มแล้วค่ะ คือมันเลียนไปค่ะ (ต้องเหลือท้องไว้ทานอย่างอื่น)
2. piZZa  SeaFood (ถาดกลาง 299.-) เป็นเมนูที่สีสันน่าทาน เมนูนี้ก็เครื่องจัดเต็มเช่นกันค่ะ  สั่งเพิ่มขอบขีสไป  ตัวของทะเลสดใหม่ แต่ทานได้ 1 ชิ้น ก็ไม่ไหวแล้วค่ะ เลียนเกินไป
3. สปาเก็ตตี้ ขี้เมาทะเล (SPA Keemao Seafood ) (159.-) เป็นเมนูที่ชอบที่สุดในวันนี้ค่ะ คือความน่าทานและเครือ่งต้องยอมรับเค้าเลยค่ะ รสชาติก็อร่อยเผ็ด เค็ม จัดจ้านได้ใจที่สุด แต่ติดอยู่ 1 อย่างนะคะ มันมันไปหน่อย คือตอนทานเสร็จแล้วมันมีน้ำมันเยิ้ม ๆ เลยทำให้คิดว่า แล้วทีทานไปแล้ว น้ำมันเหล่านี้หายไปไหน...ทานแบบนี้ทุกวัน ..ไม่ไหวค่ะ
5. สลัดผัก( 99.-) มาในกล่องพลาสติก 1 ชุดพร้อมน้ำสลัดที่บรรจุในกล่อง คือไม่ปลื้มเลยค่ะ เป็นเมนูที่ถือว่าไม่คุ้มค่ะ เครื่องไม่เยอะ ไม่ไหว... แต่ดีที่น้ำสลัดมาช่วยกู้หน้าได้ น้้ำสลัดรสชาติกำลังดีค่ะ ไม่หวานหรือเปรี้ยวเกินไป ก็ทานแก้เลี่ยนพอใช้ได้ค่ะ
6.Nugget with Chill Sauce (79.-) เมนูนี้ถือว่าอร่อยใช้ได้ค่ะ ได้เนื้อนุ่ม ร้อน ๆ สดใหม่ รสกำลังพอดีค่ะ
ถือว่าผ่าน แต่ก็อย่างที่บอกเสริฟ์มาแบบกล่อง (แต่ก็ยังดีที่มีจาน ให้พอได้แบ่งมาทานจากกล่อง)

สรุป การมาทานพิชซ่าที่นี่ โดยรวมก็คงชอบที่สีสันความน่าทานของแต่ละเมนูนี่ต้องยกให้เค้าเลยค่ะ แต่หากถามว่า หากจะมาทานที่นี้แนะนำซื้อกลับไปทานบ้านดีกว่าค่ะ เพราะคิดว่าไม่ได้แตกต่างกันเลย ในอารมณ์แบบนี้ ไม่ต้องทนกับกลิ่นที่ติดผม และไม่ได้ feeling  แบบร้านที่ควรจะเป็นกับร้านพิชซ่าชื่อดังสาขาเล็ก ๆ แห่งนี้
รวมรีวิวครั้งนี้ให้กลาง ๆ ที่  2.95/5 ค่ะ 

ปล. เป็นความคิดเห็นส่วนตัวค่ะ 

